

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

**KLASA:** 230-01/25-01/03

**URBROJ:** 2198-9-1-25-1

Starigrad, 10. srpnja 2025. godine

Na temelju članka 10. stavak 2. Zakona o savjetima mladih („Narodne novine“ broj 41/14 i 83/23), odredbe članka 4. Odluke o osnivanju Savjeta mladih Općine Starigrad („Službeni glasnik Zadarske županije“ broj 8/24), Općinsko vijeće Općine Starigrad, objavljuje

**JAVNI POZIV**

za isticanje kandidatura za

članove Savjeta mladih Općine Starigrad i njihovih zamjenika

**I.**

Pokreće se postupak izbora članova Savjeta mladih Općine Starigrad i njihovih zamjenika.

Savjet mladih Općine Starigrad je savjetodavno tijelo Općine Starigrad koje promiče i zagovara prava, potrebe i interese mladih na lokalnoj razini.

**II.**

Savjet mladih Općine Starigrad broji 3 (tri) člana uključujući predsjednika i zamjenika predsjednika.

U Savjet mladih Općine Starigrad mogu biti birane osobe koje s prebivalištem ili boravištem na području Općine Starigrad, u dobi od navršenih (petnaest) 15 do navršenih (trideset) 30 godina života.

Članove Savjeta mladih Općine Starigrad bira Općinsko vijeće Općine Starigrad, a mandat im traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju općinskog vijeća Općine Starigrad sukladno odredbama zakona kojim se uređuje lokalna i područna (regionalna) samouprava.

**III.**

Kandidate za članove Savjeta mladih i njihove zamjenike predlažu udruge koje su sukladno svojem statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, udruge nacionalnih manjina u Republici Hrvatskoj, učenička vijeća, sindikalne ili strukovne organizacije i neformalne skupine mladih.

Kada je predlagatelj kandidature neformalna skupina mladih ona mora biti skupina od najmanje 5 mladih, pri čemu prilikom predlaganja kandidata neformalna skupina mladih mora dostaviti popis mladih s prebivalištem na području Općine Starigrad.

**IV.**

Prijedlozi kandidata za članove Savjeta mladih Općine Starigrad i njihovih zamjenika

podnose se u pisanom obliku i na posebnom Obrascu koji se nalazi na mrežnim stranicama Općine Starigrad, [www.opcina-starigrad.hr](http://www.opcina-starigrad.hr)

Prijedlozi kandidata obvezno sadrže sljedeće podatke:

- naziv i sjedište ovlaštenog predlagatelja

- podatke o kandidaturi za člana i zamjenika člana (ime i prezime, datum i godina rođenja te

adresu prebivališta ili boravišta - fotokopija osobne iskaznice ili prijave boravišta),

- obrazloženje prijedloga

- životopis kandidata

Prijedlog mora biti ovjeren od strane ovlaštene osobe predlagatelja i ovjeren pečatom, a kod neformalne skupine mladih prijedlog mora biti potpisan od strane prva tri (3) predlagatelja.

Kada je predlagatelj kandidature za člana savjeta mladih i njegovog zamjenika neformalna skupina mladih kandidatura mora, osim podataka o kandidatu, sadržavati i podatke o svim predlagateljima (ime, prezime, datum i godina rođenja, adresu prebivališta ili boravišta i potpis).

Ovlašteni predlagatelji dužni su prilikom isticanja kandidatura predložiti i zamjenika za svakog kandidata za člana Savjeta mladih.

Uz prijedlog kandidatura ovlašteni predlagatelj je dužan priložiti i vlastoručno potpisanu izjavu kandidata o prihvaćanju kandidature za člana/zamjenika člana Savjeta mladih.

**V.**

Predlagatelj je dužan uz prijedlog priložiti dokumentaciju iz koje je vidljivo da kandidati

ispunjavaju formalne uvjete iz točke 2. i 3. ovog poziva:

- (presliku osobne iskaznice ili uvjerenje Policijske uprave Zadar o prebivalištu ili boravištu

kandidata.

- izvadak iz odgovarajućeg registra ( prihvaća se i elektronička isprava) iz kojeg je vidljivo da

je predlagatelj ciljno i prema djelatnostima opredijeljen za rad s mladima i za mlade).

**VI.**

Nepravovremeni i nepotpuni prijedlozi neće se uzeti u razmatranje.

**(Pod** **nepotpunim prijedlozima** podrazumijevaju se i **prijedlozi koji uz kandidaturu za**

**člana savjeta mladih ne sadrže i kandidaturu za njegovog zamjenika kao i**

**odgovarajuću dokumentaciju).**

**VII.**

**Rok za podnošenje prijedloga je 20 dana od dana objave Javnog poziva na mrežnim stranicama Općine Starigrad.**

**VIII.**

**Obrasci za podnošenje prijedloga kandidata za članove i zamjenike članova Savjeta**

**mladih Općine Starigrad, mogu se preuzeti na mrežnoj stranici Općine Starigrad**

[**www.opcina-starigrad.hr**](http://www.opcina-starigrad.hr)**.**

**POSTUPAK IZBORA**

Nakon zaprimanja kandidatura za članove i zamjenike članova Savjeta mladih, Komisija za izbor i imenovanja, u roku od 10 dana od isteka roka za podnošenje prijava, obavlja provjeru formalnih uvjeta kandidata te u roku od 15 dana od isteka roka za podnošenje prijava sastavlja izvješće o provjeri formalnih uvjeta te utvrđuje popis važećih kandidatura.

Izvješće o provjeri formalnih uvjeta i popis važećih kandidatura dostavljaju se Općinskom vijeću Općine Starigrad te se objavljuju na mrežnim stranicama općine Starigrad.

Općinsko vijeće, na prvoj sjednici nakon objave popisa važećih kandidatura, raspravlja izvješće o provjeri formalnih uvjeta i s popisa važećih kandidatura za članove Savjeta mladih javnim glasovanjem bira 3 člana Savjeta mladih.

Sukladno Zakonu o savjetima mladih, u slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih, između onih kandidata koji u prvom krugu nisu izabrani jer su imali jednak broj glasova.

Glasovanje se ponavlja dok se ne izaberu svi članovi Savjeta mladih.

Rezultati izbora za članove i zamjenike članova Savjeta mladih objavljuju se na mrežnoj stranici Općine Starigrad.

**Prijedlozi kandidatura za članove Savjeta mladih Općine Starigrad i njihove zamjenike dostavljaju se najkasnije do 30. srpnja 2025. godine na adresu:**

**OPĆINA STARIGRAD**

**OPĆINSKO VIJEĆE**

**KOMISIJA ZA IZBOR I IMENOVANJA**

**Trg Tome Marasovića 1, 23 244 Starigrad Paklenica, s naznakom**

**„Prijedlog kandidata za izbor članova Savjeta mladih Općine Starigrad i njihovih**

**zamjenika“ - NE OTVARATI**

**PREDSJEDNIK**

Marko Marasović